**Projektas**

**ŠILUTĖS RAJONO SAVIVALDYBĖS**

**TARYBA**

|  |
| --- |
| **SPRENDIMAS** |

**dėl Klasių IR mokinių SKAIČIAUS, ikimokyklinio IR priešmokyklinio ugdymo grupių SKAIČIAUS, VAIKŲ skaičiaus vidurkio GRUPĖSE IR darbo laiko ŠVIETIMO ĮSTAIGOSE 2019-2020 M. M. NUSTATYMO**

2019 m. liepos d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo ir mokslo ministro 2017 m. lapkričio 16 d. įsakymu Nr. V-884 „Dėl Švietimo ir mokslo ministro 2004 m. birželio 25 d. įsakymu Nr. ISAK-1019 „Dėl priėmimo į valstybinę ir savivaldybės bendrojo lavinimo, profesinę mokyklą bendrųjų kriterijų sąrašo patvirtinimo“ pakeitimo“ patvirtinto Priėmimo į valstybinę ir savivaldybės bendrojo lavinimo, profesinę mokyklą bendrųjų kriterijų sąrašo 3 punktu ir remdamasi Šilutės rajono savivaldybės tarybos 2019 m. kovo 28 d. sprendimu Nr. T1-1302 patvirtinto Mokinių priėmimo į Šilutės rajono savivaldybės bendrojo ugdymo mokyklas tvarkos aprašo 5 punktu, Šilutės rajono savivaldybės taryba n u s p r e n d ž i a:

Nustatyti:

1. Klasių ir mokinių skaičių bendrojo ugdymo mokyklose 2019-2020 mokslo metais ([pridedama](SVI04priedas1.xlsx)).

1. Ikimokyklinio ir priešmokyklinio ugdymo grupių skaičių, vaikų skaičiaus vidurkį grupėse ir darbo laiką švietimo įstaigose 2019-2020 mokslo metais ([pridedama](SVI04priedas2K.xls)).
2. Pripažinti netekusiu galios Savivaldybės tarybos 2019 m. kovo 28 d. sprendimą Nr. T1-1304 „Dėl klasių ir mokinių skaičiaus jose, priešmokyklinio ugdymo grupių ir vaikų skaičiaus vidurkio grupėse Savivaldybės švietimo įstaigose 2019-2020 mokslo metais nustatymo“.

Savivaldybės meras

Virgilijus Pozingis Dalia Rudienė Arvydas Bielskis

 2019-07- 2019-07- 2019-07-10(G)

Dana Junutienė

2019-09-10

Parengė

Dainora Butvydienė

2019-07-10

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO** „**dėl Klasių IR mokinių SKAIČIAUS, ikimokyklinio IR priešmokyklinio ugdymo grupių SKAIČIAUS, VAIKŲ skaičiaus vidurkio GRUPĖSE IR darbo laiko ŠVIETIMO ĮSTAIGOSE 2019-2020 M. M. NUSTATYMO“ PROJEKTO**

2019-07-03

 Šilutė

1. **Projekto tikslai ir uždaviniai.**

Nustatyti: bendrojo ugdymo mokyklose, gimnazijose, Žemaičių Naumiesčio mokykloje-darželyje, Rusnės specialiojoje mokykloje numatomą klasių skaičių, mokinių skaičių jose, priešmokyklinio ugdymo grupių skaičių ir vaikų skaičiaus vidurkį jose, nurodant klasių jungimus.

**2. Kaip šiuo metu sureguliuoti projekte aptarti klausimai.**

Mokyklų vadovai pateikė Švietimo skyriui numatomą mokinių ir klasių skaičių, priešmokyklinio ugdymo grupių ir vaikų skaičių jose 2019-2020 m. m., specialiųjų poreikių mokinių skaičių bendrojo ugdymo mokyklose. Pagal pateiktą informaciją bendrojo ugdymo ir Rusnės specialiojoje mokyklose siūloma formuoti 234 klasių komplektus ir 14 priešmokyklinio ugdymo grupių. Numatoma, kad ateinančiais mokslo metais bendrojo ugdymo mokyklose bus 14 jungtinių klasių, Rusnės specialiojoje – 7. Siūloma nekomplektuoti 10 klasės Juknaičių pagrindinėje mokykloje su 6 mokiniais. Nevykdyti ikimokyklinio, priešmokyklinio ir pradinio ugdymo Švėkšnos „Saulės“ gimnazijos Inkaklių skyriuje (bendruomenės ir tėvų sutikimu esant mažam mokinių skaičiui (14 mokinių)), Žemaičių Naumiesčio gimnazijos Gardamo skyriuje pagrindinio ugdymo programos (tėvų sutikimu, esant mažam mokinių skaičiui (7-8 kl. - 14 mokinių)). Nekomplektuoti Šilutės jaunimo ir suaugusiųjų mokymo centre suaugusiųjų klasėse 8 kl. (1 mok.) ir 9 kl. (3 mok.).

 Keičiantis vaikų, lankančių ar pageidaujančių lankyti ikimokyklines įstaigas skaičiui, būtina kasmet tikslinti grupių skaičių švietimo įstaigose, organizuojančiose ikimokyklinį ir priešmokyklinį ugdymą. Vaikų priėmimo į ikimokyklinio ir priešmokyklinio ugdymo grupes komisija, vadovaudamasi Savivaldybės tarybos 2016 m. gegužės 5 d. sprendimu Nr. T1-325 patvirtintu [Centralizuoto vaikų priėmimo į Šilutės rajono savivaldybės švietimo įstaigas, įgyvendinančias ikimokyklinio ir priešmokyklinio ugdymo programas tvarkos aprašu](http://www.infolex.lt/silute/Default.aspx?Id=3&DocId=37325), šių metų gegužės 28-31 dienomis vykdė vaikų priėmimą į švietimo įstaigas. Atsižvelgiant į pateiktus tėvų prašymus, į rajono ugdymo įstaigas nepateko 72 vaikai. Į Šilutės miesto ikimokyklinio ugdymo įstaigas 53 vaikai, iš jų – 35 1-2 metų amžiaus. Atlikus papildoma tėvų apklausą dėl darželio būtinumo nuo š. m. rugsėjo 1 d., paaiškėjo, kad jis reikalingas 15 vaikų, 10 vaikų lankys pasirinktą darželį, o 5 gali laukti eilėje. Atsižvelgiant į nepatekusių vaikų skaičių, Šilutės lopšelyje-darželyje „Raudonkepuraitė“ bus įsteigta ikimokyklinio ugdymo grupė 1-2 metų amžiaus vaikams ir papildomai nukreipta 12 vaikų.

 Nuo 2019-09-01 neformuojamos jungtinės priešmokyklinio ugdymo grupės Žemaičių Naumiesčio mokyklos-darželio Šylių, Švėkšnos „Saulės“ gimnazijos Inkaklių skyriuose.

 Nuo š. m. rugsėjo 1 d. ikimokyklinio, priešmokyklinio ugdymo grupes turėtų lankyti 1720 vaikų. Iš jų – 1152 vaikai miesto ikimokyklinio ugdymo įstaigas (suvestinė pridedama). Savivaldybės tarybai siūlome 2019-2020 m. m. komplektuoti 104 grupes, iš jų – 12 jungtinių grupių bendrojo ugdymo mokyklose. Papildomas priėmimas į laisvas ar atsiradusias laisvas vietas grupėse vyks rugpjūčio mėnesį.

**3. Kokių pozityvių rezultatų laukiama.**

Reguliuojami mokinių srautai, paskirstomas iš anksto krūvis mokytojams.

**4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Nebus.

1. **Kokie šios srities aktai tebegalioja (pateikiamas aktų sąrašas) ir kokius galiojančius**

**aktus būtina pakeisti ar panaikinti, priėmus teikiamą projektą.**

 Mokinių priėmimo į Šilutės rajono savivaldybės bendrojo ugdymo mokyklas tvarkos aprašas, patvirtintas Šilutės rajono savivaldybės tarybos 2019 m. kovo 28 d. sprendimu Nr. T1-1302.

Centralizuoto vaikų priėmimo į Šilutės rajono savivaldybės švietimo įstaigas, įgyvendinančias ikimokyklinio ir priešmokyklinio ugdymo programas tvarkos aprašas, patvirtintas Šilutės rajono savivaldybės tarybos 2016 m. gegužės 5 d. sprendimu Nr. T1-325.

**6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.**

[Reikalingas.](SV104%20antikor.paz.docx)

**7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Bendrojo ugdymo mokyklose 2019-2020 m. m. turėtų būti komplektuojamos 234 klasės ir 14 priešmokyklinio ugdymo ar mišrių grupių. Klasių su mažesniu nei nustatytu 8 mokinių skaičiumi nekomplektuojama.

**8. Projekto autorius ar autorių grupė.**

 Skyriaus vedėja Dainora Butvydienė, Centralizuotos buhalterijos vyriausioji specialistė Danutė Kuznecova.

**9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Klasių komplektų skaičius.

**10. Kiti, autorių nuomone, reikalingi pagrindimai ir paaiškinimai.**

Nėra.

Skyriaus vedėja Dainora Butvydienė